Document ID: 32006R0913

32006R0913
L 169/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 913/2006 НА СЪВЕТА
от 19 юни 2006 година
за изменение на приложението към Регламент (ЕО) № 2042/2000 на Съвета за налагане на безусловно антидъмпингово мито върху вноса на системи за телевизионни камери с произход Япония
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност,
като взе предвид Регламент (ЕО) № 384/96 на Съвета от 22 декември 1995 г. за защита срещу дъмпингов внос на стоки от страни, които не са членки на Европейската общност (1), („Основният регламент“),
като взе предвид представеното предложение от Комисията след консултация с Консултативния комитет,
като има предвид, че
A. ПРЕДИШНИ ПРОЦЕДУРИ
(1)
С Регламент (ЕО) № 1015/94 (2) Съветът наложи безусловно антидъмпингово мито върху вноса на системи за телевизионни камери (СТК) с произход Япония.
(2)
През септември 2000 г. с Регламент (ЕО) № 2042/2000 (3) Съветът потвърди безусловните антидъмпингови мита, наложени с Регламент(ЕО) № 1015/94 на Съвета (последователно изменен) по силата на член 1, параграф 2 от Основния регламент.
(3)
В член 1, параграф 3, буква д) от Регламент (ЕО) № 2042/2000 на Съвета специално изключи от обхвата на антидъмпинговото мито на системите за камери, посочени в приложението към този регламент (приложението), представляващи високотехнологични системи за камери, технически отговарящи на описанието на продукта по член 1, параграф 2 от посочения регламент, но които не могат да се считат система за телевизионни камери.
(4)
Със съобщение от 29 септември 2005 г. (4) Комисията започна преглед по силата на член 1, параграф 2 от Основния регламент относно действащите антидъмпингови мерки върху вноса на СТК с произход Япония.
Б. РАЗСЛЕДВАНЕ, ОТНАСЯЩО СЕ ДО НОВИ МОДЕЛИ НА ПРОФЕСИОНАЛНА СИСТЕМА ЗА КАМЕРИ
1. ПРОЦЕДУРА
(5)
Двама японски производители износители - Мatsushita и Hitachi Denshi (Europa) GmbH (Hitachi) уведомиха Комисията, че възнамеряват да пуснат нови модели професионална система за камери на пазара на Общността и поискаха от Комисията да добави тези нови модели професионална система за камери и принадлежностите им в приложението към Регламент (ЕО) № 2042/2000 и по този начин да ги освободят от обхвата на антидъмпинговите мита.
(6)
Комисията съответно уведоми промишлеността на Общността и започна разследване, ограничено до определянето дали разглежданите продукти попадат в обхвата на антидъмпинговите мита и дали действащата част на Регламент (ЕО) № 2042/2000 трябва да се измени в съответствие с това.
2. РАЗСЛЕДВАНИ МОДЕЛИ
(7)
Исканията за освобождаване от мита бяха получени за следните модели система за камери, обезпечени със съответната техническа информация:
Matsushita:
-
глава за камера AK-HC910L,
-
глава за камера AK-HC1500G,
-
блок за управление на камера AK-HRP900,
-
блок за управление на камера AK-HRP150.
Всички модели бяха представени като следващи модели, вече изключени от действащите антидъмпингови мерки.
Hitachi:
-
глава за камера DK-H31,
-
пулт за дистанционно управление RU-3300N.
Двата модела бяха представени като много подобни на модели, вече изключени от действащите антидъмпингови мерки. Те не се предлагат в комбинация с триаксиална система или триаксиален адаптер и се използват за наблюдение с камери и телеконференции, както и в лаборатории и библиотеки.
3. КОНСТАТАЦИИ
а) Глава за камери AK-HC910L и AK-HC1500G, блок за управление на камери AK-HRP900 и AK-HRP150
(8)
Главата за камери AK-HC910L и AK-HC1500G и блокът за управление на камери AK-HRP900 и AK-HRP150 отговарят на продуктовото описание на член 1, параграф 2, буква a) от Регламент (ЕО) № 2042/2000. Все пак те се използват главно за професионални цели и се установи, че са професионална система за камери по смисъла на член 1, параграф 3, буква д) от Регламент (ЕО) № 2042/2000. Следователно те трябва да бъдат изключени от обхвата на съществуващите антидъмпингови мерки и да се добавят в приложението към Регламент (ЕО) № 2042/2000.
(9)
В съответствие с установената практика на институциите на Общността тези системи за телевизионни камери трябва да се освободят от антидъмпинговото мито от датата на получаване от службите на Комисията на съответното искане за освобождаване от мито. Следователно целият обем от следните камери, внесени на или след 5 септември 2005 г., трябва да се освободи от антидъмпинговото мито от тази дата:
Matsushita:
-
глава за камера AK-HC910L,
-
глава за камера AK-HC1500G,
-
блок за управление на камера AK-HRP900,
-
блок за управление на камера AK-HRP150.
б) Глава за камери DK-H31 и пулт за дистанционно управление RU-3300N
(10)
Главата за камера DK-H31 и пултът за дистанционно управление RU-3300N отговарят на продуктовото описание на член 1, параграф 2, буква a) от Регламент (ЕО) № 2042/2000. Все пак те се използват главно за професионални цели и не се продават със съответната триаксиална система или адаптер на пазара на Общността. Следователно е направено заключението, че те трябва да се считат професионална система за камери по смисъла на член 1, параграф 3, буква д) от Регламент (ЕО) № 2042/2000. В резултат на това те трябва да бъдат изключени от обхвата на съществуващите антидъмпингови мерки и да се добавят в приложението към Регламент (ЕО) № 2042/2000.
(11)
В съответствие с установената практика на институциите на Общността тези системи за телевизионни камери трябва да се освободят от антидъмпинговото мито от датата на получаване от службите на Комисията на съответното искане за освобождаване от мито. Следователно целият обем от следните камери, внесени на или след 3 ноември 2005 г., трябва да се освободи от антидъмпинговото мито от тази дата:
Hitachi:
-
глава за камера DK-H31,
-
пулт за дистанционно управление RU-3300N.
4. ИНФОРМАЦИЯ ЗА ЗАИНТЕРЕСОВАНИТЕ СТРАНИ И ЗАКЛЮЧЕНИЯ
(12)
Комисията информира промишлеността на Общността и износителите на СТК относно констатациите си и им даде възможност да представят гледищата си. Нито една от страните не се противопостави на констатациите на Комисията.
(13)
Въз основа на горното Регламент № 2042/2000 (ЕО) следва съответно да се измени,
ПРИЕ НАСТОЯЩИЯ РЕГЛАМЕНТ:
Член 1
Приложението към Регламент (ЕО) № 2042/2000 се заменя с приложението към настоящия регламент.
Член 2
1. Настоящият регламент влиза в сила в деня след публикуването му в Официален вестник на Европейския съюз.
2. Настоящият регламент се прилага за вноса на следните модели, произведени и изнесени за Общността от следните производители за износ:
а)
Matsushita от 5 септември 2005 г.:
-
глава за камера AK-HC910L,
-
глава за камера AK-HC1500G,
-
блок за управление на камера AK-HRP900,
-
блок за управление на камера AK-HRP150.
б)
Hitachi от 3 ноември 2005 г.:
-
глава за камера DK-H31,
-
пулт за дистанционно управление RU-3300N.
Настоящият регламент е задължителен в своята цялост и се прилага пряко във всички държави-членки.
Съставено в Люксембург на 19 юни 2006 година.

Labels: 12
3
4
18